CELEX: 32007R0788
Language: sl
Date: 2007-07-04 00:00:00
Title: Uredba Komisije (ES) št. 788/2007 z dne 4. julija 2007 o določitvi koeficienta dodelitve, ki se uporabi za zahtevke za izdajo uvoznih dovoljenj, vložene od 25. junija do 2. julija 2007 v okviru tarifne kvote Skupnosti, odprte z Uredbo (ES) št. 969/2006 za koruzo

5.7.2007   
            
            
               SL
            
            
               Uradni list Evropske unije
            
            
               L 175/26
            
         
      UREDBA KOMISIJE (ES) št. 788/2007
   z dne 4. julija 2007
   o določitvi koeficienta dodelitve, ki se uporabi za zahtevke za izdajo uvoznih dovoljenj, vložene od 25. junija do 2. julija 2007 v okviru tarifne kvote Skupnosti, odprte z Uredbo (ES) št. 969/2006 za koruzo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),
   ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 969/2006 (3) odpira letno tarifno kvoto za uvoz 242 074 ton koruze (zaporedna številka 09.4131).
            
         
               (2)
            
            
               Člen 2(1) Uredbe (ES) št. 969/2006 določa količino 121 037 ton za tranšo št. 2 za obdobje od 1. julija do 31. decembra 2007.
            
         
               (3)
            
            
               Iz sporočila, sestavljenega v skladu s členom 4(3) Uredbe (ES) št. 969/2006 je razvidno, da zahtevki, ki so bili v skladu s členom 4(1) navedene uredbe vloženi od 25. junija 2007 od 13. ure do 2. julija 2007 do 13. ure po bruseljskem času, presegajo razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
            
         
               (4)
            
            
               Prav tako je treba zaustaviti izdajo uvoznih dovoljenj po Uredbi (ES) št. 969/2006 za tekočo kvotno tranšo –
            
         SPREJELA NASLEDNJO UREDBO:
   Člen 1
   1.   Vsak zahtevek za izdajo uvoznega dovoljenja za koruzo za kvoto, predvideno v Uredbi (ES) št. 969/2006, vložen od 25. junija 2007 od 13. ure do 2. julija 2007 do 13. ure po bruseljskem času, daje pravico do izdaje dovoljenja za zahtevane količine, za katere se uporabi koeficient dodelitve 1,542232 %.
   2.   Izdaja dovoljenj za količine, zahtevane od 2. julija 2007 od 13h po bruseljskem času se za tekočo kvotno tranšo zaustavi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. julija 2007
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).
   
      (2)  UL L 238, 1.9.2006, str. 13. Uredba, kakor je bila spremenjena z Uredbo (ES) št. 289/2007 (UL L 78, 17.3.2007, str. 17).
   
      (3)  UL L 176, 30.6.2006, str. 44. Uredba, kakor je bila nazadnje spremenjena z Uredbo (ES) št. 2022/2006 (UL L 384, 29.12.2006, str. 70).